Source: https://heikivalner.blogspot.com/2017/04/kaks-kutsikat-tapnud-mees-peksab-juba.html
Timestamp: 2020-07-16 04:44:10+00:00

Document:
Heiksi blogi: „Kaks kutsikat tapnud mees peksab juba uut koera!?“
Eestimaa Loomakaitse Liidu (ELL) poole pöördus kodanik XXXXX, (teataja palub oma turvalisuse tagamiseks jätta tema isiku anonüümseks) kes teatas, et Demi-Rainer XXX (elukoht Jõgevamaa Saare vald Voore XXX on kodus koer, keda omanik pidevalt peksab. ELL andmetel on Demi-Rainer XXX määratud ka varasemalt karistus looma julma kohtlemise eest (07.01.2016 kohtuotsus lisatud käesolevale avaldusele).
Demi-Rainer seisis kohtu ees ka möödunud aasta 7.jaanuaril ja kuulas langetatud päi otsust.
"ASJAOLUD JA MENETLUSE KÄIK
Demi-Rainer Dorbekit süüdistatakse selles, et tema kägistas ajavahemikul 25.-26.09.2015. a oma elukohas surnuks kaks talle kuuluvat ca 3 kuu vanust koerakutsikat. Sellega pani Demi-Rainer Dorbek toime looma suhtes lubamatu teo julmal viisil, s.o KarS § 264 lg 1 p 3 järgi kvalifitseeritava kuriteo. KarS § 264 lg 1 p 3 järgi toime pandud kuriteo eest nõuab prokurör süüdistatavale kohtus karistuseks 3 kuud vangistust.
Lähtudes KarS § 73 lg 1 ei pöörata mõistetud vangistust täielikult täitmisele kui Demi-Rainer Dorbek ei pane 1 aasta pikkuse katseaja jooksul toime uut tahtlikku kuritegu. Asja lahendamisel juhindub kohus KrMS § 239 lg 4, 248 lg 1 p 5, 249, 311, 313. Kohtuistungil jäid kõik menetlusosalised kokkuleppe juurde. Kohtuliku arutamise põhjal tegi kohus järeldused, et süüdistatav on kokkuleppest aru saanud ja kokkuleppe sõlmimine on olnud tema vaba tahteavaldus. Kriminaalasja menetlemisel on järgitud kokkuleppemenetluse sätteid. Süüdistatav tuleb süüdi tunnistada ja karistada vastavalt sõlmitud kokkuleppele."
Ja nüüd mõelge kaasa. Karistus kahe kutsika tapmise eest on Eesti Vabariigis kolm kuud tingimisi vangistust! Lisakaristusena loomapidamisõigust ära ei võetud ja tulemus on käes!?
Eks ole näha mida siis seekord riigivõim ette võtab. Täna pole politseilt veel vastust laekunud, aga annan teile kohe teada kui see tulema peaks. Loomasõbraliku Eesti eest edasi! Õujeee!

References: § 264
 § 264
 § 73
 kohus 
 § 239
 kohus